**Skaidrojums par DMML aprobāciju izglītības iestādēs**

Lai nodrošinātu izstrādātā vai adaptētā digitālā mācību un metodiskā līdzekļa (turpmāk – DMML) kvalitātes pārbaudi, finansējuma saņēmējs nodrošina DMML aprobāciju vismaz divās izglītības iestādēs (sadarbības partneri). Sadarbības partneri ir izglītības iestādes, kas:

* īsteno izglītības programmu, kuras saturs un izglītojamo vecumgrupa atbilst izstrādājamā vai adaptējamā DMML saturam un mērķim;
* projekta ietvaros izstrādātā vai adaptētā DMML aprobācijā iesaista vienu vai vairākus atbilstošo mācību priekšmetu pedagogus un izglītojamos.

Tādējādi kopā visās izglītības iestādēs, kas piedalās projekta īstenošanā kā sadarbības partneri, iesaista vismaz 30 attiecīgās mērķa grupas izglītojamos, kā arī vismaz vienu attiecīgā mācību priekšmeta pedagogu no katras aprobācijā iesaistītās skolas.

Finansējuma saņēmējs organizē izglītojošu semināru aprobācijā iesaistītajiem pedagogiem. Sadarbības partnera iesaistītajiem pedagogiem netiks noteikta papildu maksa par kontaktstundām, kad DMML tika izmantots, jo kontaktstundu vadīšana ietilpst pedagogu tiešajos amata pienākumos. Sadarbības partnerim tiek paredzētas atlīdzības izmaksas aprobācijas ziņojuma sagatavošanai, t.sk. iepazīšanās ar DMML specifiku un metodiskajiem ieteikumiem tā izmantošanai mācību procesā, izglītojamo atgriezeniskās saites apkopošanai, aprobācijas procesa analizēšanai, secinājumu un ieteikumu gatavošanai. Lai nodrošinātu pilnvērtīgu un efektīvu DMML aprobāciju, sadarbības partneris apzinās attiecīgā tehniskā aprīkojuma nepieciešamību, un, ja nepieciešams, nodrošina to, izmantojot savus resursus vai veicot tehniskā aprīkojuma nomu. Sadarbības partnera attiecināmajās izmaksās ietilpst arī pakalpojumu un piegādes izmaksas, kas ir saistītas ar pieejas, programatūras un tehniskā aprīkojuma nodrošināšanu aprobācijas laikā. Lai nodrošinātu tehnisko vai informatīvo atbalstu sadarbības partneriem aprobācijas gaitā, finansējuma saņēmējam ir paredzētas iekšzemes komandējumu un darba braucienu izmaksas, ko plāno, piemērojot Finanšu ministrijas 2018. gada 21. septembra metodiku „Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai”.

Aprobācijas rezultātā katrs sadarbības partneris sagatavo aprobācijas ziņojumu. Ziņojumā ietver informāciju par aprobācijā iesaistīto pedagogu skaitu, klasēm, vecumgrupu, izglītības programmu un mācību priekšmeta programmu, DMML iekļaušanu mācību procesā, tā tiešās izmantošanas laiku, secinājumus un, ja nepieciešams, ieteikumus DMML pilnveidošanai, lai veicinātu pirmsskolas izglītības vadlīnijās un pamatizglītības standartā noteikto sasniedzamo rādītāju sasniegšanu un nodrošinātu DMML atbilstību projektā paredzētajām DMML kvalitātes prasībām un mērķa grupas izglītojamo un pedagogu vajadzībām. Ja projekta ietvaros tiek izstrādāta DMML kopa, tad ziņojumā tiks iekļauta informācija par katras mācību jomas katra priekšmeta DMML, kas tiek aprobēts katrā attiecīgajā vecuma grupā vai klasē. Finansējuma saņēmējs pilnveido DMML, ievērojot aprobācijas ziņojumos ietvertos ieteikumus.

Aprobācijas procesa termiņu un veidu projekta iesniedzējs nosaka, balstoties uz izstrādātā DMML apjoma, specifikas un citiem parametriem un pamato projekta iesniegumā. DMML iekļauto mācību saturu aprobē pilnā apmērā (nevis tikai tā atsevišķas daļas). Vienlaikus tiek ievērots projekta īstenošanas laiks – līdz 24 mēnešiem no līguma noslēgšanas.

Lai izvairītos no interešu konfliktiem un nodrošinātu objektivitāti, viena un tā pati persona nevar piedalīties attiecīgā DMML izstrādē vai adaptācijā, recenzēšanā, aprobācijā, kā arī projekta iesnieguma vērtēšanā.

|  |  |
| --- | --- |
| **Pirmsskolas izglītības pakāpe** | |
| **Vecuma grupa** | **DMML vienai vai vairākām mācību jomām** |
| **DMML vienai vecuma grupai**  **(1,5-3 gadi; 4 gadi; 5-6 gadi)** | Aprobācija notiek, iesaistot visās izglītības iestādēs kopā vismaz 30 atbilstošā vecuma izglītojamos, kuri apgūst attiecīgo mācību programmu.  *Piemērs:*  *DMML dabaszinātņu apguvei 5-6 gadu vecuma izglītojamajiem.*  *Aprobē, iesaistot visās izglītības iestādēs kopā vismaz 30 5-6 gadu vecuma izglītojamos, kuri apgūst attiecīgo mācību programmu.*  *Iesaista vienu vai vairākus atbilstošos pedagogus katrā iestādē.*  *Ja DMML ir izstrādāts mūzikas apguvei, fiziskās veselības veicināšanai, tad DMML aprobē attiecīgās nodarbības ietvaros.* |
| **DMML vairākām vecuma grupām** | DMML aprobācija notiek, iesaistot **katras vecuma grupas** vismaz 30 izglītojamos, kuri apgūst attiecīgo programmu.  *Piemērs:*  *DMML dabaszinātņu apguvei 4 gadu vecuma izglītojamajiem, 5-6 gadu vecuma izglītojamajiem un matemātikas apguvei 5-6 gadu vecuma izglītojamajiem.*  *Aprobē, iesaistot visās izglītības iestādēs kopā vismaz 30 4 gadu vecuma izglītojamos un vismaz 30 5-6 gadu vecuma izglītojamos, kuri apgūst attiecīgo mācību programmu.*  *Iesaista vienu vai vairākus atbilstošos pedagogus katrā iestādē.*  *Ja DMML ir izstrādāts mūzikas apguvei, fiziskās veselības veicināšanai, tad DMML aprobē attiecīgās nodarbības ietvaros.* |

|  |  |  |  |
| --- | --- | --- | --- |
| **Pamatizglītības pakāpe** | | | |
| **Klase un klašu grupa** | **DMML vienam mācību priekšmetam** | **DMML vienai mācību jomai (vismaz 2 mācību priekšmeti)** | **DMML vairākām mācību jomām** |
| **DMML vienai klasei** | Aprobācija notiek, iesaistot visās izglītības iestādēs kopā vismaz 30 atbilstošās klases izglītojamos, kuri apgūst attiecīgo mācību priekšmetu.  *Piemērs:*  *DMML ģeogrāfijas apguvei 7.klasei.*  *Aprobē, iesaistot visās izglītības iestādēs kopā vismaz 30 7.klases izglītojamos, kuri apgūst attiecīgo mācību programmu un mācību priekšmetu.*  *Iesaista vienu vai vairākus atbilstošos pedagogus katrā iestādē.* | Vienas mācību jomas (iekļaujot vismaz 2 mācību priekšmetus)DMML aprobācijai iesaista visās izglītības iestādēs kopā vismaz 30 atbilstošās klases izglītojamos, kuri apgūst attiecīgo programmu un priekšmetu, kas ir iekļauts DMML. Tādējādi nodrošinot**, ka katrs mācību jomas priekšmets tiek aprobēts attiecīgajā klasē.**  *Piemērs:*  *DMML dabaszinātņu mācību jomas (iekļaujot visus priekšmetus) apguvei 7.klasei.*  *Aprobē, iesaistot –*  *Ģeogrāfija – visās izglītības iestādēs kopā 30 7.klases izglītojamos, kuri apgūst attiecīgo mācību programmu un priekšmetu.*  *Ķīmija - visās izglītības iestādēs kopā 30 7.klases izglītojamos, kuri apgūst attiecīgo mācību programmu un priekšmetu.*  *Fizika – visās izglītības iestādēs kopā 30 7.klases izglītojamos, kuri apgūst attiecīgo mācību programmu un priekšmetu.*  *Bioloģija - visās izglītības iestādēs kopā 30 7.klases izglītojamos, kuri apgūst attiecīgo mācību programmu un priekšmetu.*  *Iesaista vienu vai vairākus atbilstošos pedagogus katrā iestādē.*  Tie varbūt vieni un tie paši izglītojamie un pedagogi, taču *checklist* par DMML aprobāciju ir dažādas. | Vairāku mācību jomu DMML aprobācijai iesaista visās izglītības iestādēs kopā vismaz 30 atbilstošās klases izglītojamos, kuri apgūst attiecīgo programmu un priekšmetu, kas ir iekļauts DMML. Tādējādi nodrošinot**, ka katras mācību jomas katrs priekšmets tiek aprobēts attiecīgajā klasē.**  *Piemērs:*  *DMML dabaszinātņu mācību jomas (iekļaujot tikai ķīmiju un fiziku) apguvei un matemātikas mācību jomas apguvei 7.klasei.*  *Aprobē, iesaistot –*  *Ķīmija - visās izglītības iestādēs kopā 30 7.klases izglītojamos, kuri apgūst attiecīgo mācību programmu un priekšmetu.*  *Fizika – visās izglītības iestādēs kopā 30 7.klases izglītojamos, kuri apgūst attiecīgo mācību programmu un priekšmetu.*  *Matemātika - visās izglītības iestādēs kopā 30 7.klases izglītojamos, kuri apgūst attiecīgo mācību programmu un priekšmetu.*  *Iesaista vienu vai vairākus atbilstošos pedagogus katrā iestādē.*  Tie varbūt vieni un tie paši izglītojamie un pedagogi, taču *checklist* par DMML aprobāciju ir dažādas. |
| **DMML vairākām klasēm vai vienai vai vairākām klašu grupām (1.-3.kl., 4.-6.kl., 7.-9.kl.)**  Ja DMML ir paredzēts kādai no standartā noteiktajām klašu grupām (atsevišķi neizdalot konkrētas klases), tad ir lietderīgi šo DMML aprobēt visās attiecīgās grupas klasēs, lai pārliecinātos, vai DMML izstrādē ir ievērots princips “no vienkāršā uz sarežģītāko” (piemēram, zemākā līmeņa mācību saturs atbilst attiecīgās grupas jaunākajai klasei, augstākā līmeņa – vecākajai klasei). | DMML aprobācija notiek, iesaistot **katras atbilstošās klases** vismaz 30 izglītojamos, kuri apgūst attiecīgo programmu un mācību jomu.  *Piemērs:*  *DMML ģeogrāfijas apguvei 7.klasei, 8.klasei un 9.klasei.*  *Aprobē, iesaistot visās izglītības iestādēs kopā vismaz 30 7.klases izglītojamos, vismaz 30 8.klases izglītojamos, vismaz 30 9.klases izglītojamos, kuri apgūst attiecīgo mācību programmu un mācību priekšmetu.*  *Iesaista vienu vai vairākus atbilstošos pedagogus katrā iestādē.* | Vienas mācību jomas (iekļaujot vismaz 2 mācību priekšmetus)DMML aprobācijai iesaista visās izglītības iestādēs kopā vismaz 30 katras atbilstošās klases izglītojamos, kuri apgūst attiecīgo programmu un priekšmetu, kas ir iekļauts DMML. Tādējādi nodrošinot**, ka katrs mācību jomas priekšmets tiek aprobēts katrā attiecīgajā klasē.**  *Piemērs:*  *DMML dabaszinātņu mācību jomas (iekļaujot tikai ķīmiju un fiziku) apguvei 7.klasei un 8.klasei.*  *Aprobē, iesaistot –*  *Ķīmija 7.klasei - visās izglītības iestādēs kopā 30 7.klases izglītojamos, kuri apgūst attiecīgo mācību programmu un priekšmetu.*  *Ķīmija 8.klasei - visās izglītības iestādēs kopā 30 8.klases izglītojamos, kuri apgūst attiecīgo mācību programmu un priekšmetu.*  *Fizika 7.klasei – visās izglītības iestādēs kopā 30 7.klases izglītojamos, kuri apgūst attiecīgo mācību programmu un priekšmetu.*  *Fizika 8.klasei – visās izglītības iestādēs kopā 30 8.klases izglītojamos, kuri apgūst attiecīgo mācību programmu un priekšmetu.*  *Iesaista vienu vai vairākus atbilstošos pedagogus katrā iestādē.*  Tie varbūt vieni un tie paši attiecīgās klases izglītojamie un pedagogi, taču *checklist* par DMML aprobāciju ir dažādas. | Vairāku mācību jomu DMML aprobācijai iesaista visās izglītības iestādēs kopā vismaz 30 katras atbilstošās klases izglītojamos, kuri apgūst attiecīgo programmu un priekšmetu, kas ir iekļauts DMML. Tādējādi nodrošinot**, ka katrs mācību jomas katrs priekšmets tiek aprobēts katrā attiecīgajā klasē.**  *Piemērs:*  *DMML Kultūras izpratnes un pašizpausmes mākslā mācību jomas (iekļaujot tikai literatūru) un valodu mācību jomas (iekļaujot latviešu valodu un svešvalodu[[1]](#footnote-1)) apguvei 5.klasei un 6.klasei.*  *Aprobē, iesaistot –*  *Literatūra 5.klasei - visās izglītības iestādēs kopā 30 5.klases izglītojamos, kuri apgūst attiecīgo mācību programmu un priekšmetu.*  *Literatūra 6.klasei - visās izglītības iestādēs kopā 30 6.klases izglītojamos, kuri apgūst attiecīgo mācību programmu un priekšmetu.*  *Latviešu valoda 5.klasei – visās izglītības iestādēs kopā 30 5.klases izglītojamos, kuri apgūst attiecīgo mācību programmu un priekšmetu.*  *Latviešu valoda 6.klasei – visās izglītības iestādēs kopā 30 6.klases izglītojamos, kuri apgūst attiecīgo mācību programmu un priekšmetu.*  *Krievu valoda 5.klasei – visās izglītības iestādēs kopā 30 5.klases izglītojamos, kuri apgūst attiecīgo mācību programmu un priekšmetu.*  *Krievu valoda 6.klasei – visās izglītības iestādēs kopā 30 6.klases izglītojamos, kuri apgūst attiecīgo mācību programmu un priekšmetu.*  *Iesaista vienu vai vairākus atbilstošos pedagogus katrā iestādē.*  Tie varbūt vieni un tie paši attiecīgās klases izglītojamie un pedagogi, taču *checklist* par DMML aprobāciju ir dažādas. |

1. Atlases kārtas ietvaros netiek atbalstīta DMML izstrāde vai adaptācija svešvalodu apguvei, izņemot DMML izstrādi un adaptāciju krievu valodas kā svešvalodas apguvei. [↑](#footnote-ref-1)